पु ललथनहवला

पु ललथनहवला (जन्म ६ मई १९४२) भारतीय राज्य मिजोरम के पूर्व मुख्यमंत्री हैं। इनके नेतृत्व में भारतीय राष्ट्रीय कांग्रेस ने २००८ के मिजोरम के विधानसभा चुनावों में जबरदस्त जीत दर्ज की।

 पृष्ठभूमि और शिक्षा 
पु ललथनहवला हमार्त्वान्फुंगा सैलो और लालसव्न्लिनी के पुत्र है। इन्होने १९५८ में मैट्रिक की परीक्षा उत्तीर्ण की। १९६१ में इंटरमीडएट तथा १९६४ में बी. ए. की परीक्षा उत्तीर्ण की।‘This is a people’s victory'  तहलका - 9 दिसम्बर 2008 ये कट्टर ईसाई मतावलंबी माने जाते है।Mizo National Front heat on Mizoram CM over 'idol worship'  टाइम्स ऑफ इंडिया - 27 अप्रैल 2013

 राजनीति 
ललथनहवला ने अपना कैरियर रिकॉर्डर के तौर पर शुरू किया। उसके बाद उन्होंने असम को-ऑपरेटिव अपेक्स बैंक में असिस्टेंट के रूप में काम किया। १९६७ तक वे राजनितिक पार्टी मिज़ो नेशनल फ्रंट के सचिव रहे। १९६७ में वे भारतीय राष्ट्रीय कांग्रेस में गए। १९७३ में वे मिजोरम के पार्टी अध्यक्ष चुने गए। उनके नेतृत्व में १९८४ में कांग्रेस पार्टी ने मिजोरम में बहुमत हासिल किया और वे राज्य के मुख्यमंत्री चुने गए। वह १९८९ से लेकर १९९८ तक राज्य के मुख्यमंत्री रहे। २००८ में वह राज्य के पुनः मुख्यमंत्री चुने गए। वे वर्तमान में मुख्यमंत्री के साथ मिजोरम प्रदेश कांग्रेस कमेटी के अध्यक्ष भी हैं। 

 सन्दर्भ 

 बाहरी कड़ियाँ
 ललथनहवला की मिजोरम सरकार के जालस्थल पर प्रोफ़ाइल
 ई-मिजोरम पर ललथनहवला की प्रोफ़ाइल 

श्रेणी:1942 में जन्मे लोग
श्रेणी:जीवित लोग
श्रेणी:मिज़ोरम के मुख्यमंत्री
श्रेणी:भारतीय राष्ट्रीय कांग्रेस के राजनीतिज्ञ